CELEX: 62012CN0329
Language: sk
Date: 2012-07-11 00:00:00
Title: Vec C-329/12: Žaloba podaná 11. júla 2012 — Európska komisia/Spolková republika Nemecko

22.9.2012   
            
            
               SK
            
            
               Úradný vestník Európskej únie
            
            
               C 287/23
            
         Žaloba podaná 11. júla 2012 — Európska komisia/Spolková republika Nemecko
   (Vec C-329/12)
   2012/C 287/42
   Jazyk konania: nemčina
   
      Účastníci konania
   
   
      Žalobkyňa: Európska komisia (v zastúpení: P. Hetsch a B. Schima, splnomocnený zástupca)
   
      Žalovaná: Spolková republika Nemecko
   
      Návrhy žalobkyne
   
   Žalobkyňa požaduje
   
               —
            
            
               určiť, že Spolková republika Nemecko si tým, že v stanovenej lehote neprijala všetky zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2006/24/ES (1) z 15. marca 2006 o uchovávaní údajov vytvorených alebo spracovaných v súvislosti s poskytovaním verejne dostupných elektronických komunikačných služieb alebo verejných komunikačných sietí a o zmene a doplnení smernice 2002/58/ES, alebo v každom prípade tým, že o nich neinformovala Komisiu, nesplnila povinnosti, ktoré jej vyplývajú z tejto smernice,
            
         
               —
            
            
               zaviazať Spolkovú republiku Nemecko podľa článku 260 ods. 3 ZFEÚ z dôvodu porušenia povinnosti oznámiť opatrenia na prebratie smernice na zaplatenie penále vo výške 315 036,54 eura za deň na účet vlastných prostriedkov Európskej únie,
            
         
               —
            
            
               zaviazať Spolkovú republiku Nemecko na náhradu trov konania.
            
         
      Žalobné dôvody a hlavné tvrdenia
   
   Lehota na prebratie predmetnej smernice uplynula 15. septembra 2007.
   Rozsudkom z 2. marca 2010 vyhlásil nemecký Bundesverfassungsgerichtshof implementačné predpisy, ktoré vydalo Nemecko, za protiústavné a zrušil ich. Následne nemecká vláda najskôr informovala Komisiu, že smernica sa musí čiastočne prebrať platnými právnymi predpismi. Neskôr zaslala spolková vláda návrh zákona na prebratie ostatných ustanovení smernice.
   Keďže predmetný návrh doteraz nebol prijatý, podľa názoru Komisie je nesporné, že Nemecká spolková republika si nesplnila svoju povinnosť prebrať smernicu v celom rozsahu. Uvedené čiastočné prebratie je nedostatočné na účely dosiahnutia cieľov smernice podľa článku 1. Nakoniec Komisia poukazuje na skutočnosť, že návrh, ktorý podalo Nemecko, považuje na účely riadneho prebratia smernice za nedostatočný.
   
      (1)  Ú. v. EÚ L 105, s. 54.